Úrvalsvísitala kauphallar Nasdaq á Íslandi lækkaði um 1,45% á mjög rauðum viðskiptadegi , en hún fór niður í 1.970,91 stig . Einungis eitt félag hækkaði í viðskiptum dagsins , Heimavellir um 6,19% , í þó ekki nema rétt rúmlega hálfrar milljóna króna viðskiptum , upp í 1,20 krónur hvert bréf . Engin viðskipti voru svo með bréf í Skeljungi sem stóðu í stað . Á sama tíma hækkaði Össur um 1,51% í dönsku kauphöllinni , í 53,70 danskar krónur . Heildarviðskiptin í kauphöllinni í dag námu 2,1 milljarði króna , þar af tæplega fjórðungur , eða 493 milljónir króna viðskipti með bréf Marel sem lækkuðu um 1,54% , niður í 574,0 krónur . Næst mest viðskipti voru með bréf Arion banka , eða fyrir 322 milljónir króna , en bréfin lækkuðu um 0,63% niður í 79,50 krónur . Litlu minni viðskipti voru með bréf Tryggingamiðstöðvarinnar , eða fyrir 303 milljónir króna , en þau fóru niður í 31,65 krónur , í 0,78% lækkun . Mest lækkun var hins vegar á gengi bréfa Icelandair , eða um 2,85% , niður 6,48 krónur , í þó ekki nema 51 milljóna króna viðskiptum . Næst mest lækkun var á gengi bréfa Sýnar , eða um 1,93% , í 41 milljóna króna viðskiptum , niður í 25,40 krónur . Þriðja mesta lækkunin var á gengi bréfa Origo , sem lækkuðu um 1,71% í 17 milljóna viðskiptum , en lokagengi þeirra nam 23,0 krónum . Íslenska krónan styrktist á sama tíma gagnvart öllum helstu viðskiptamyntum sínum . Sænska krónan lækkaði mest gagnvart þeirri íslensku , eða um 1,34% niður í 12,66 króna kaupgengi . Evran lækkaði um 1,17% , í 135,15 krónur og Bandaríkjadalur um 0,61% , og fæst hann nú á 123,40 krónur .